 Momentul...Dero1. Cuvint inapoi Tudor Cre?u Dan Emilian Ro?ca a reprezentat, alaturi de Nicolae de Popa (1940 - 2007) ?i Marcel Turcu (1940 - 2014), nucleul suprarealist al poeziei timi?orene, chiar daca, in anii din urma, repudia, mai in gluma, mai in serios, eticheta de surrealist. Odata lipit insa, un atare "ab?ibild" risca sa nu se mai dezlipeasca decit prin jupuire, cu/ ca ?esutul viu. Aceea?i atitudine, fa?a de aceea?i "incadrare in munca", o avea ?i Nicolae de Popa, care a fost ?i un pictor remarcabil. Dero a avut, la rindu-i, o anumita deschidere spre plastica, vezi, de pilda, autoportretul, datat 1979, care deschide primul sau volum de versuri, Oceane, ocheane, ocazii (Litera, 1980). La fel ca Petru Ilie?u (Pastel H, 1978) sau Eugen Bunaru (Alegerea surisului, 1981), D.E. Ro?ca a debutat, in plin comunism, la o editura...semicapitalista, unde apari?iile se plateau. Locuia, pina sa i?i piarda apartamentul, trei blocuri mai incolo. Pe Bd. Gheorghe Lazar ne intilneam, cu precadere, diminea?a. Prin localuri, evident, seara sau noaptea. Poetul nostru ?i-a facut intrarea in cri?ma in calitate de chelner. S-a numarat printre boemii tragici, printre "sinuciga?i". La inceputul anilor 2000, putea fi vazut prabu?it prin pie?ele publice, abia ?inindu-?i capul rezemat de cite o banca. Dupa o seara de cenaclu, te inso?ea o bucata de drum ?i, cind o coteai catre casa, te intreba: io unde sa ma duc? i?i stringea mina ?i o lua intr-o direc?ie pe care nici el, cel mai probabil, nu o ?tia. in rarele perioade de "asceza", cind se punea, cit de cit, pe picioare, (re)devenea un personaj de o rara distinc?ie. O distinc?ie frapanta care acutiza, prin contrast, drama de fond a existen?ei lui. Risul ii era u?or infundat. La el am auzit, prima data, cuvintul/ versiunea pohet. Am aflat, apoi, ca a corespondat cu Sa?a Pana ?i Gellu Naum. Cu cel din urma facea, uneori, schimb de scrisori chiar in gara, pe geamul vagonului. "Sa nu te bagi, sa nu intri in ga?ti..." era una dintre inva?aturile Maestrului. Dero, spre a-i parafraza un titlu, a ciugulit in continuare varul condi?iei sale de marginal. imi povestea, cind ne "ciocneam" pe bulivard, ce scrisese in noaptea dinainte. ?i zimbea, cumva, vinovat. Dupa incheierea celei de a doua edi?ii a sec?iunii literare a StudentFest-ului (2001), ne-am intersectat, era o simbata insorita, in preajma Pie?ei 700. Eu mergeam catre casa, el venea. Ne-am abatut pina intr-un local de subsol. Eu am baut berea de dregere, el pe cea de deschidere. La un moment dat, am cerut ?i un ardei iute, ca linga o ciorba. Ulterior, Dero a comis un poem pornind de la "meniul" acelei simbete, dedicat aedului Tudor. Despre el au scris poeme tulburatoare Alexandru Potcoava ?i Marian Oprea. Cel mai constant, publica in Orizont ?i Orient latin. Un moep, vad ?i acum pagina in fa?a, se incheia cu ni?te maci care napadeau voma. ?erban Foar?a, care a semnat Contrapagina plachetei de debut ?i i-a sugerat titlul, il alinta Danu? ?i il considera "unul dintre cei mai talenta?i". A fost, trebuie subliniat, un cunoscator, de...baza ?i virf, al avangardelor literare. Titlul prezentei culegeri provine dintr-o marturisire: afla?i, prin 2003, in alta cri?ma, de data asta mai eleganta un pic, dupa o lansare, Dero mi-a spus ca urmatoarea sa carte avea sa se numeasca Maturitatea mea exacta. N-a mai apucat sa o publice. A apucat, poate, sa o scrie. Din cite ?tiu, tot din confesiunile lui, avea gata vreo trei manuscrise. Cel pu?in. Se vor fi pierdut odata cu el... Discursul lui Dan Emilian Ro?ca e contrapunctic in raport cu via?a sa "hurducata". Nu a scris, dimpotriva!, o poezie mizerabilista, nici in plina explozie a fenomenului. La fel ca in cazul unui alt mare boem, Traian Dorgo?an (1935 - 2017), poezia pare a fi reprezentat rigoarea, ordinea, rinduiala care le-au lipsit in via?a cea de toate zilele. ?i Ro?ca, ?i Dorgo?an sunt, a?a zicind, poe?i tirzii. Ambii reprezinta un fel de "terminal" al tradi?iilor pe care le ilustreaza: suprarealismul ?i, respectiv, simbolismul. E, poate, unul dintre motivele din care nu s-au numarat printre vedete, nu au atras discipoli. Dar tirziu, in contextul dat, nu inseamna, in niciun caz, defazat. Cei doi au fost, in deceniile pe care le-au traversat, poe?i cu atit mai aparte. Scriitura sa e omogena, atenta, calofila chiar. Suprarealismul vizeaza, mai mult, imagistica decit metoda propriu-zisa, dicteul automat nefiind "re?eta magistrala". Critica a remarcat de la inceput aceste contrarii aparente: controlul sever al textului, pe de o parte, ?i stranietatea pulsa?iilor, a imaginilor pe de alta. Cele mai aplicate ?i expresive analize ii apar?in lui Ion Arie?anu. Arhipelagul pasiunilor (Facla, 1985) a fost remarcat ?i de Lauren?iu Ulici, a carui cronicheta recurge generos la citate. La fel ca Nicolae de Popa, Dero nominalizeaza in poem. Traian Dorgo?an, noteaza undeva, a spart vitrina unei librarii ca sa scoata limba la Nietzsche. Direct. Personajele reale ?i cele mitologice se amesteca. "Specia" definitorie e oniroem-ul. Versul ii e, adesea, scurt, "citeva cuvin?ele, acolo". "da-mi vin acru din palmele tale facute cau?" sau "daca-n palmele mele/ s-ar culca obosite doua cuie/ roua ochilor tai/ le-ar face sa infloreasca/ ruginindu-ma". Caligrafiile sunt, pe alocuri, anatomice: "alcoolul pe care il beau din cupa/ buricului tau imi acopera ochii/ cu iedera". Vini?oarele care impaienjenesc privirea sunt/ devin vegetale. Bautul ?i spalatul (abla?iunea) constituie gesturi analoge poetic. Ambele marcheaza trecerea, ruptura blinda sau abrupta de nivel: "aeriene flori vinez cu pra?tia/ ?i tu iubito inima ?i-o speli/ cu apa de izvor/ cu apa de izvor// lupul blind ron?aie un morcov/ iar zebre albero?ii/ fugaresc un nor/ fugaresc un nor// e virsta dintii e virsta de-apoi/ nu ?tim nimic/ nu ?tim nici daca suntem noi/ nu ?tim nici daca suntem noi". Rima e, cel mai adesea, discreta, par?iala. Continuitatea de motive, nu o data, directa: de la un poem la altul. Iata urmatoarea piesa din Corabia manechinului (Litera, 1983), armura alba: "un nor de argint mort/ acoperea luna ?i muntele/ venerei intra in intuneric/ eu rataceam/ talpile mele striveau melcii/ (?ii oare minte ziua in care mi-ai acoperit ficatul/ cu un nufar)/ din triunghiul lor superb/ i?i clatinau capetele/ ca ni?te clopote". A se observa, mai ales, simteriile de profunzime, alternan?a, cli?eistic spus, de planuri: celest-terestru, precum ?i recuren?a animaliera: lupul ?i zebra, in primul poem citat, melcii in cel de al doilea, melci care i?i clatina, ca ni?te clopote, adica tot ca ni?te elemente ale inaltului, capetele. E, in aceste mostre de ?esut poetic, ceva din unitatea incon?tienta a oricarei opere autentice. Relevanta e ?i cromatica nocturna. Umbrele se alungesc in felul ?agarelor, razbatind pina la antipozi: "dar somnul este albul nocturn/ albul nocturn este iubirea/ numai iubirea cu albul ei innegre?te ziua/ facind-o noapte/ caci numai noaptea ne luminam in somn cu adevarata lumina/ aceea a somnului a iubirii/ albul nocturn lumina neagra a iubirii". Epiderma e organul percep?iei plenare, senzor ?i suprafa?a revelatoare. Hainele, in romeo ?i julieta, sunt...pieile moarte: mincate de molii sau arse cu calcatorul. "tu ai fi vrut sa te privesc cu epiderma". Aproape ca ?i "reciproca", versiunea rasturnata a acestui vers, tu ai fi vrut sa i?i privesc epiderma, ar fi, in simplitatea ei, valida. Epiderma nu e, aici, obiect al percep?iei vizuale, ci sursa a ei. Ochiul absolut care acopera, in felul pielii, tot ?i care, totalizind percep?ia, o ridica la o putere epifanica. "Sim?urile duc dincolo de senzorialitate". Erosul ?i thanatosul se intrepatrund. Un poem se intituleaza thanatamor. Somnul, la acest autor de oniroeme, este una dintre constante, somnolen?a e, insa, "activa". Sunetele flautului prind, astfel, aripi de fluture - negre. Devenirile sinestezice sunt printre cele mai expresive: "vocea ta monede de argint/ cazind pe o podea de argint/ vocea ta vin roz/ revarsindu-se dintr-un pahar cu picior inalt/ in ocean/ vocea ta bob de jar/ a?ezat pe inima mea/ vocea ta/ vocea ta/ vocea ta". Nop?ile "intra in maduva". Oglinzile sunt cu atit mai enigmatice, mai reflectorizante ?i absorbante deopotriva. Astrul tutelar e luna. Umezeala nop?ii, apa Begai au ceva din "gustul inefabil" al femeii. Elementele aduc aminte de Ea, o evoca...Dar, spre deosebire de convivi, Femeia ramine nenumita. Poemele din periodice, cele din urma, se caracterizeaza prin aprofundarea citorva mecanisme. "Veni-va luminatorul intraripat/ intraripatul samanator de fiori// iar dupa aceea amen dupa aceea/ iar dupa aceea amen dupa aceea/ cauta-ma-vei/ fara sa-mi ?tii chipul/ fara sa-mi ?tii numele// uneori ce farmec poate fi/ in a zadarnicului inflorire". Remarcabila e mobilitatea repeti?iei, modurile, altfel spus, diferite in care acela?i procedeu se perpetueaza in cadrul aceluia?i text, fara a da senza?ia de redundan?a. Nu difera doar elementele reiterate "strategic", ci ?i tipurile de repeti?ie. Felul in care versul e tors ?i intors. Sa disecam cea de a doua strofa din poemul citat. Daca primele doua versuri se repeta integral, in cazul ultimelor doua este reluat doar pattern-ul, ele reprezentind construc?ii (cu fara...), nu ?i con?inuturi identice. Nu doar motivele, cum aratam mai sus, trec de la un poem la altul, ci ?i procedeele semnalate, oricit de diferita materia poematica. intr-o piesa din acela?i grupaj, publicat in Orizont, nr. 2/ 1999, citim: "poate ca e?ti doar un sunet/ care ma cauta// cita celesta auguste?e/ e-n nimeni/ e-n nicaieri// ?i cit ne iube?te Seniorul/ pe tine sunetul/ care erai odata una cu eu/ pe mine barbatul/ care din vremuri imemoriale/ te a?teapta". Cursivele imi apar?in. Dan Emilian Ro?ca s-a stins la manastirea Piatra Scrisa, fara a fi devenit calugar. A fost ultimul sau adapost, gasit cu sprijinul lui Gabriel Marineasa. Trimitea, din cind in cind, scrisori ?i cruciuli?e prietenilor. Mormintul sau e imprejmuit de copaci. Cum scriam ?i cu alta ocazie, optzecismul timi?orean a fost marcat de destine curmate prematur: Ion Monoran (1953-1993), care a murit in pragul debutului in volum, Ioan Craciun (1954 - 2010), Adrian Derlea (1949-1999), Gheorghe Pruncu? (1950 - 1995). Dupa Monoran ?i Derlea, D. E. Ro?ca este al treilea poet, din aceasta veritabila serie, a carui opera e reeditata de catre Biblioteca Jude?eana Timi? "Sorin Titel". Una dintre cele mai mari lecturi publice organizate in Rominia, ConCentrica, i-a fost, in 2018, consacrata. Din poezia lui au citit motocicli?ti, profesori, jandarmi, elevi, scriitori etc. A fost astfel parcurs integral volumul Oceane, ocheane, ocazii: cite un reprezentant al fiecarui grup a dat glas cite unui poem. "cind voi trece/ cu ultima apa/ tot ceea ce/ cindva am atins/ va incepe sa sune// dar nu voi mai fi eu/ ce ve?i auzi". Tudor Cre?u 1 Dero, acronimul colocvial al poetului. --------------- ------------------------------------------------------------ --------------- ------------------------------------------------------------ 